rlitschk/wikidir huggingface dataset:
S argumentum ad lazarum (ladainisch fa „Agumend, wu vunde Aamud kummd“) ischn Deng'gfehla unnen logischa Feelschluss, baidem ä Tees vun jemond, wu aam isch, deswesche als rischdisch gseje werd. Odda awwa, dasses falsch isch, wonna raisch isch. De B'griff isch b'nonnd nochm Lazarus, äm Beddla vunde Gschischd im Naije Teschdmend, wu nochm Tod b'lohnd werd. Des isch a Vawond middm Halo-Effeggd unn komma zommefasse als „Aam, awwa ehrlisch“. S'Geschedeel do'd'vu isch argumentum ad crumenam. De Schluss hodd die Form Dodriwwa hodds a Experimend gewwe. Inna Schdudije vun 2017 vum Igor Grossmann unnem Justin Brienza vunde Universided vun Waterloo in Kanada hawwen gfunne, dass wonn "Waishaid" als die Gehischkaid gseje werd, unnaschiedlische Osischde ozugugge unnen Kombromiss zu finne, wuän Schraid schlischde konn, aame Laid unn Laid ausde Awaideklass eja die Fehischkaid zaischen als Laid ausde sozial hejare Klasse. „Mudda Teresas selbschd uffeleschdi Aamud hodda kolfe, ä tuchenhafdes Lewe zu fiehre unn onnare zu helfe.“ „Familijebetriewb hawwen Schwierischkaide zu iwwalewe. Wonnse des saachn, missemase a schidze unn do was due.“ „Die fromme Mönsch hawwen alles wasse kabd hawwen weggewwe/uffgewwe. Die missen die Erlaischdung krischd hawwe.“ Sternberg, R. J., III, H. L. R., & Halpern, D. F. (2007). Critical Thinking in Psychology. Cambridge
S argumentum ad crumenam (ladainisch fa „Agumend, wu vum Raischdum kummd“) ischn Deng'gfehla unnen logischa Feelschluss, baidem ä Tees vun jemond, wu raisch isch, deswesche als rischdisch gseje werd. Odda awwa, dasses falsch isch, wonna aam isch. Des isch a Vawond middm Halo-Effeggd. S'Geschedeel do'd'vu isch argumentum ad lazarum. De Druchschluss hodd die Form „Wonn so schlau bischd, warum bischdn donn nedd raisch?“ „Des machn die Raische doch a, unn die sinn doch nedd bleed, odda?“ Sternberg, R. J., III, H. L. R., & Halpern, D. F. (2007). Critical Thinking in Psychology. Cambridge University Press. A. Schopenhauer, Eristische Dialektik oder Die Kunst Recht zu behalten. 1830/31. (Edition Arthur Hübscher (1966); Haffmans Verlag, Zürich 1983, ISBN 3-251-00016-0) gugschd bai Reclam Charles Leonard Hamblin: Fallacies. Methuen London 1970, ISBN 0-416-14570-1 und ISBN 0-416-70070-5 (Taschenbuch), Neuauflage von 2004 bei Vale Press, ISBN 0-916475-24-7 (Taschenbuch). Maurice A. Finocchiaro: Galileo and the Art of Reasoning. (Boston Studies in the Philosophy of Science, vol. 61.) Dordrecht 1980. Hans. V. Hansen, Robert Pinto, Fallacies: classical and contemporary readings Irving M. Copi, Carl Cohen, Introduction to Logic, 2010, 14. Auflage, Routledge, isbn 978-0205820375, oclc 862726425 Internet Encyclopedia of Philosophy (IEP), A Peer-Reviewed Academic resource Fallacy Files Derek Lowe,
S argumentum ad logicam (ladainisch fa „Agumend, wu vum Irrdumm kummd“) ischn Deng'gfehla unnen än tipische logische Feelschluss, baidema määnd, dass wonn die Prämiss vunnem Schluss falsch isch, donn a die Folscharung falsch soi muss. Onnare B'zaischnunge uff Hochdaidsch sinn Irrtum vom Irrtum, Widerlegung durch Irrtum odda Schlechte-Gründe-Fehlschluss. Umgongschbrochlisch gsachd, määnen viele, dass ä Schlussfolscharung falsch isch, wonnse äns vunde Aagumend widdalesche kennen. Des isch awwa kappes. Wonn ausm wahre P des Q folschd, donn folschd awwa ausm falsche P erschmdol ganix unn deswesche a nedd, dass donn Q falsch isch. Unn noch schlimma werds, wonn jemond the Prämiss P vadrehd, vaännad, läschalisch machd odda a Werda inde Mund leschd, ums efacha zaische zu kenne, dass die Aagumend falsch sinn. Die Version vaschlaijad des Vorgeje unn heesd Schdrohmon-Aggumendd. Onnaschdrum werd awwa a kän Schuh draus. Monschmol määnen die Laid, wonnse zaische kennen, dass Q rischdisch isch, donn a die Prämiss P. Des isch awwa g'nauso kappes, denn dodriwwa saachde Schluss g'nauso wenisch. Des heesd, ä falschi B'grindung komma nedd fa korregd halde, bloss weil sisch die B'haubdung als rischdisch rausschdelld. Ausde Aussach hawwen die Feelschliss die Form unn Korz odda De Schorsch babbld daidsch, alla, do muss a'n Daidsche soi.
S Schdrohmonn-Aggumend ischn Deng'gfehla, än rethorische Gniff unnen logische Feelschluss unnä b'liebdes Schoinaagumend Do'd'bai werde Oidrugg erweggd, das des Aagumend vum Geschna widdaleschd worre isch, awwa in Wirglischkaid isch ä Aagumend inde Mund gleschd unn donn zurigg'g'wiese worre. Middm Schdrohmonn-Aggumend werd inna Debadd de Geschesaid Aagumend unnagschowe unn dodruff donn g'ondword. Do'd'midd gehdma ganedd uff die Aagumend vunde Geschesaid oi, sondan leschden was inde Mund, wasse ganedd gsachd hawwen undd wugesche ma soi aischen Posizijone d'gesche schdelle konn. Des wasma de Geschesaid unnaschiebd um donn druff Onworde zu kenne isch donn de „Schdrohmonn“. De Schdrohmonn konn ä Vazerrung odda ä uudifferenzierdi Version vun dem soi, was tatsächlisch gsachd worre isch. Wonnde Schdrohmonn donn widdaleschd isch, werd gschlosse das des, was die Geschesaid wirglisch gsachd hodd falsch isch. S'Schdrohmonn-Aggumend konn als rethorischa Gniff Erfolsch hawwe, sinn awwa uusinnisch, weil die wirglische Aagumend vum Geschna ganedd widdaleschd worre sinn. Es konn awwa a soi, dasses uffm Uu- odda Missvaschdeniss vum jemondem beruhd, wu nedd vaschdeht, was gsachd worre isch. Des Aagumend isch vunde Aad Argumentum ad logicam unn isch a vawond midm Argumentum ad populum unnde falsch Prämiss. Christian Godin: Geschichte der Philosophie für Dummies. Wiley-VCH, Weinheim 2008, ISBN 3-527-70328-4. Douglas Walton:
Matthias Zimmer (* 3. Mai 1961 in Marbursch, Hesse) isch en Bolidiger von de CDU. Er isch said 2009 Midglied vom Daitsche Bundestag als Abgeordneder vom Wahlgrais Frangford am Maa I. Beim erscht Mol hot er de Wahlgrais von de Erschtschtimme gwonne, 213 und 2917 auch. Said 2013 issa Professor onde Universidäd Köln. Er isch verhaiert un hot zwei Kinner. Zimmer isch Midglied in der Värbinding Minschner Wingolf. Biographie beim Daitschen Bundesdog Verband Alter Wingolfiten e. V. (Hrsg.): Vademecum Wingolfiticum, 25. Aufl., Hannover 2012, S. 199. Commons: Matthias Zimmer – Sammlung vun Bilder, Video un Audiodataie Websaid von Matthias Zimmer
De Minschner Wingolf is e grischdlische Värbinding onde Universidäden in Minsche un e Mitglied vun de Wingolf. Gegrinded worre isch de Minschner Wingolf im Johr 1896. E Midglied isch aa Matthias Zimmer. Reinke Eisenberg, Uli Steiger (Hrsg.): Wappenbuch des Wingolfs, Edition Piccolo, Hannover 2017. Verband Alter Wingolfiten e. V. (Hrsg.): Vademecum Wingolfiticum, 25. Aufl., Hannover 2012, S. 199. Websaid vum Minschner Wingolf
Ä falschi Prämiss (uff Englisch false premise) ischn Deng'gfehla, än retorische Gniff unnen logische Feelschluss, baidema vun falsche odda uub'konde Aussache, de Prämiss, uff ebbes schliese dud unn donn määnd, dasses ridisch isch. Awwa do die Prämiss falsch isch, isches a de Schluss. Falsche Prämisse werren gern inde Retorigg fa Schoib'wais gnumme. Des Gescheschdigg do'd'zu ischs non sequitur, baidem zwa die Prämiss rischdisch, awwa de Schluss falsch gmachd worre isch. Nadierlisch konns a soi, dass glaisch baides faslch isch, die Prämiss unn die Schlussfolscharung. Die allgmoin Form isch S'Problem isch, wonn die erschd odda zwedd B'haubdung (P1 odda P2) nedd b'wiese worre odda a efach falsch isch. Baisbiel 1 Baide Aussaach „Wonn die Schdrooß nass isch, musses do'd'vor g'reschned hawwe. Die Schdrooß ist isch unn deswesche hodds do'd'vor g'reschned.“ isch die Form korregd, awwa die Prämiss isch falsch (ä Schdrooß konn a noch onaschda nass werre) unn deswesche a de gonse Schluss. Baisbiel 2 Baide Aussaach „Alle Männa wolln ä Fraa kerschlisch hairade. Domid alle Männa ä Fraa kerschlisch hairade kennen, muss die Kersch die Eh zwische Monn unn Fraa feschdlesche.“ schdimmen oinische Aussache nedd. Monsche Männa wolln ganedd hairade. Monsche Männa wolln hairade, awwa kä Fraa. Monsche Männa wolln
Whataboutism kummd ausm englische (What about ...?, wu määnd „Was isch donn midd ...?“ unnem Ohängsel -ism (määnd „-ismus“) unn bzaischned ä Teschnigg inde Brobagonda unn Moinungsmanipuladzion, midderma vun uuliebsome Pungde, zum Baischbiel Gridigg ableng'ge konn. Do vasuchdmas Gschbräsch uff ähnlische odda awwa gons onnare wirglische, vamoindlische odda a konschdruierde Missschdänd uffde Said vum Gridigga odda Gschbräschgeschna zu bring'ge, alla abzuleng'ge. Die uusachlisch Gschbrächstechnigg hoddma urschbringlisch de UDSSR baim Umgong midde Gridigg vunde weschdlische Weld als Brobagondateschnigg vorkalde. Die Aad zu agumendiere isch awwa a än logische Feelschluss. Awwa des Ablehne vunnem Agumend als „Whataboutism“ konn a selwa widda monipuladiv soi unn konnen Ausdrugg vun Dobbelmoral, änna selegdive Auswahl vunn Pungde und än Mongel on kommunikativa Kompetenz soi, alla ä Taggdigg um die aischene Daidungshohaid abzusischare. Vawonde B'zaischnunge unn ähnlische Manipuladzionsteschnigge sinds Ablenkungsmanöver (Ablenkungstaktik), Ondword midd änna Geschefrooch, Auswaischmaneva, Themwegsel, Tu-quoque-Agumend. „Whataboutism“ isch nochde Definizion vum Oxford Living Dictionary ä Teschnigg odda Braxis, um uff ä Oschuldischung odda a schierischi Frooch midd änna Geschefroch zu ondworde odda ä onnared Thema uffzugraife. De Bgriff kummd noch dem Werdabuch ausde 1990a Johr unn isch än onnare Bgriff fa „whataboutery“, wu inde 1970a Johr uffkomme isch. De Bgriff werd a in daidschschbrochische Adiggl
S'Tu-quoque Agumend (ladainisch fa „aa du“) ischn Deng'gfehla än logische Feelschluss unnen redorische Gniff, baidema vasuchd, ä Agumend zu schwäsche, womma zaische konn, dassde G'schbrächsgeschna des jo a selwa machd odda schunschd irschendwie domid im Widdascbhruch schdehd, wassa do saache dud. Ma vaglaischd die Posizion odda Tees middm Vahalde vun soim Gescheniwwa unn zaischd odda konschdruierd do än Widdaschbruch. Dodmid werd donn die Ausaache als Uuglabwirdisch unn falsch z'rigg'gwiese. De Urschbrung lischd in de ledschde Worde vum Caesar "καὶ σύ, τέκνον " (aa du, moin Sohn), iwwaliefad vum Sueton (Kaiserviten I, 82). Baim tu quoque vasuchdma die moralisch B'reschdischung vunna Person fa ä Aussach, B'haubdung, Vorschrifd uffzuschdelle etc., zu erschidarre, indema sachd, dass die Person donn awwa biddschää sisch selwa dro halde muss. Odda onnaschd, wonn jemond ebbes sisch unn onnare zugschdeje dud, konn die Person nedd bledzlich in bschdimmde Fäll was onnares männe unn tadle. Des heesd, wonn g'zaischd werre konn, dass ä Person sisch jo selwa ganedd on des halde dud, wasse predischd, donn werd gschlosse, dass die Aussach, B'haubdung, Vorschrifd etc. zu Ureschd uffgschdelld worre unn deswesche falsch isch, zurigggnumme werre muss unn nemme bnudzd werre derf. Unn des ischn logischa Fehlschluss, weil ausm Fehle vunna moralische
Ä Paralipse (a Paralipsis) (uff grieschisch παράλειψις paraleipsis‚ Unnalassung) odda a Praeteritio (a Präterition, uff lateinisch praeterire‚ iwwageje, auslosse) ischn rhetorische Gniff, baidema so dud, als ob äm ä Thema, alla än G'dong'ge, än Gescheschdond etc. nedd wischdisch isch, unnma em iwwageje will, awwa es hald grad do'd'mid, dassman saache dud, gons bsondas b'tond unn hervorhewe dud. „Gons zu schwaische do'd'vu, dass …“ „Bass uff, ich will jo nedd saache, dass …, awwa …“ „Do isch jedz awwa jo nedd de Ord, druff hiezuwaise, dass …“ Hadumod Bußmann: Lexikon der Sprachwissenschaft. 3., aktualisierte und erweiterte Auflage. Kröner, Stuttgart 2002. Stichwort: „Paralipse“. ISBN 3-520-45203-0. Helmut Glück (Hrsg.), unter Mitarbeit von Friederike Schmöe: Metzler Lexikon Sprache. Dritte, neubearbeitete Auflage, Stichwort: „Paralipse“. Metzler, Stuttgart/ Weimar 2005. ISBN 978-3-476-02056-7.
Hääschde (amtlich Hauenstein) is ä Schdädl inde Siedweschdpalz, im Waasgau. Es lichd 20 km vum Bärmesens un is Sidz vum Daitsche Schuhmuseum. Des ejemoliche Schuhdorf esch heid än Lufdkuaord un Sidz vunde Värbondsgmää. Hääschde lichd im siidliche Pälzerwald, im Wasgau, ca. fuchzeh Kilomeder nerdlich von de deitsch-franzesische Grenz, zwische Bärmesens unn Landaach direkt an de Bundesstrooß 10. Es Schdädl lichd iwwerwiechend in ämm Daal, umgewwe vunn Wald unn de charagterisdische Sandstääfelse. In de Neeh, im Stefansdaal, entspringt die Quääch, de längschde pälzische Fluß. Bekannd esch äch es Felsedoor, e Felsdurchbruch, der die Ordsdääle „Siedlung“ und es eichendliche Dorf minanner vebind. Im Johr 1886 esch die erschd Schuhfawerigg in Hääschde vun de Brieder Carl-August un Anton Seibel ereffned worre. Im Johr 1890 hot de Anton Seibel säi eichni Fawerigg gegrind, sou dass bis zum Johr 1914 14 Schuhfawerigge endschdanne sinn, die 1140 Laid beschäfdichd hänn. Wäche de veele Fawerigge unn de domid gebodene Awaidsplädz esch die Bevelkerungszahl vun 673 im Johr 1886 uff 4406 im Johr 1961 schdoirg gschdeche. Im selwe Johr hats in Hääschde 36 Schuhfawerigge gäwwe, donooch esch die Bevelkerungszahl laichd gsunge. Haid gäbbds nur noch ää äänzichi Schuhfawerigg in Hääschde. De beriemdeschde Veräj vun Hääschde is de SC
De Stadtejl Trier-Zewen setz'isch uss d'ehemalijen Villes Zewen, Ouwerkirch é ett Schwesterville Niederkirch z'sammen unn is ejnen de 19 Stadteele ou Tréier. Ou Zewen leewen circa 3900 Lait é liescht an 'ner Mosel. 49.7211111111116.5780555555556148Koordinaten: 49° 43′ 16″ N, 6° 34′ 41″ O Zewen is en Stadtejl d'onophängeger Stad Tréier é liescht unnefär siében Kilometer südwestlich vum Tréierer Stadzentrum; d'Grenz zuam Groussherzogtum Lëtzebuerg is ongefär acht Kilometer wech. Zewen liescht am südwestlechen Oafang vun de 15 km langen é loamit grèißten Tolwèidung vum zentralen Moseltoal, dejn sich oum Norde bej Schweich noch'moa voaèngt. D'Uertschaft op de Ville verlängert sech üwer'n Baachluf an Wold é zum Tejl landwirtschaftlich Häng bis zum Fut d'Alzenach (341,1 m üwer'm Merjesspigel) am Nordwesten an dem Olker Bierg (311,4 m üwer'm Mierjesspigel) am Südwesten. Enn kléjnen Zewenerbaach fließt duch d'Ville. Sejne Quelle is oun de Bierghäng, wen et Mühlental op drei Sajten schliejsen. Enn fließt an 'ner Mosel zu Ouwerkirch. En a-ed'Zewener Bild d'Ville fu Jahrcentais dominejt, mais wudd am Zentren d'Ville kanalisiert. Et 4,7 Hektar lar Naturschutzgebitt Kiesgrube liescht bei Ouwerkirch. Statistik ou Tréierer Website Üwersichtskarte Rhoinland-Pälz
Gunnerschem is e Gemää im Landkreis Alze-Worms in Rheinland-Pfalz. Sie geheert de Verbandsgemeinde Wonnegau an. Als Woiort liet Gunnerschem im gröschde Weinbau treibende Landkreis Deutschlands und midde im Woianbaugebiet Rhoihessen. Es liet ca. 6 Kilometer südöstlich vun Alze. Enzem (Gundersheim: Enzheim) is en Ordsdeel von Gunnerschem. Zu de Gemää geheren ach die Wohnplätze Haus Bösel, Hof Haumühle und Mönch-Bischheimerhof.Vorlach:GemeindeverzeichnisRP De Ort Gunnerschem werd am 18. September 769 in ener Schenkungsurkund vum Kloschder Lorsch (Codex Laureshamensis Urkunde Nr. 920, Reg. Nr. 424) als Guntirsh erschdmols urkundlich erwähnt. Ach es Kloster Weißenburg (Elsass) im Elsass besaß im 9. Jahrhundert nachweislich en Herrehof in Gunnerschem. Ende vum 10. Jahrhundert wurd de bischherige Weißenburger Besitz salisches, dann staufisches Eigentum. Seit em Hochmittelalter wechselden die Besitzer häufischer. Anteil an Gunnerschem hatten u. a. die Rau-, Wild- und Rheingrafe, die Pfälzer Kurfürste, die Herzöge von Nassau und die Grafe von Sponheim. 1475 wurd Gundersheim endgültig kurpfälzisch. Verwaldet wurd es als Deel vum Oberamt Alzey. Noch de Besetzung des Linken Rheinufers dorch französische Revolutionstruppe (1794) geheerde der Ort vun 1798 bis 1814 zum Kanton Pfeddersheim im Departement Donnersberg. Nach em Wiener Kongress (1815) geheerde Gunnerschem von 1816 an zur Provinz Rhoihesse im Großherzogtum Hessen, ab 1919 zum
Än Schbidznome (im 17. Jahrhunad schbidz‚ valedzend‘) (aa Übername, Abname, Utzname, Uzname, Ulkname, Neckname, Nickname, Ökelname, Scheltname, Sobriket/Sobriquet) odda a Schboddnome ischä B'zaischnung fa jemond odda fa ä Sach. Än Schbidznome konnä Uuvollkommehaid audrigge odda awwa als Schboddnome redorisch oig'sedzd werre, zum Baischbiel als Vauuglimpfung odda Ausdrugg vun Vaachdung, wie des de Donald Trump ofd gmachd hodd. Spitzname in Pierer1857 Online, Band 16, Seite 577 Kevin Quealy, The Complete List of Trump’s Twitter Insults (2015-2021), The New York Times, 19. Januar 2021
Epideixis odda epideiktische Redd (ἐπιδεικτικὸν γένος, ä „aufzaischende/hienaisende Gaddung“) heeßt ä bschdimmdi Reedegaddung nochde Sischdemadigg vum Aristoteles. Die epideiktische Redd zield uffde „gnießende“ Zuhera unn lobd odda tadeld de Geschesdond vunde Redd. Ihr Haubdgsischsspungd isch die Ehrhafdischkaid odda Uuehrhafdischkaid. In soina Rhetorigg hodd de Aristoteles die drai Reedegaddunge herg'laid: Zur Redd kerd de Reedna, de Geschenschdond vunde Redd unnde Zuhera. Baischbiel fa epideiktische Redde sinn Feschdredde (Enkomien), Grawbreddn (Epitaphien) und Hochzaidsredde (Epithalamien). Johannes Anderegg: Lorbeerkranz und Palmenzweig. Streifzüge im Gebiet des poetischen Lobs, mit einem Beitrag von Konrad Schmid. Aisthesis, Bielefeld 2015, ISBN 978-3-8498-1076-4. Zum Thema „Das Gotteslob in den Psalmen“ der Bibel (S. 89–101). Manfred Fuhrmann: Die antike Rhetorik. Eine Einführung. 2. Auflage. Patmos, Düsseldorf 2008, ISBN 978-3-491-69141-4, S. 81–83. Stefan Matuschek: Epideiktische Beredsamkeit. In: Historisches Wörterbuch der Rhetorik. Hrsg. von Gert Ueding. Band 2: Bie–Eul. Niemeyer: Tübingen 1994, ISBN 3-484-68102-0, Sp. 1258–1267.
Die sog'nonnd B'grindungsreschdferdischung ischn redorische Gniff unnen Deng'gfehla, bai demma efach irschend än Grund ogibd um ebbes zu reschdferdische unn Zuschdimmung zu krische odda jemond zu ebbes zu b'weesche. Des gehd uff die Psischologin Ellen Langer vunde Harward Universität inde siebzischa Johr zurigg. Do hoddse Experimend g'machd unn feschgschdelld, dass die maischde Laid b'raid sinn ebbes zu mache, zu gewwe etc., wonnse efach irschend än Grund g'liffad krischen. Die Qualided vunde Grind hodd do'd'bai kä Roll gschbield. Der Gniff werd gons allgemoin zum Vafiere, zum Baisbiel baim Vakaafe („kaafenses, s'isch doch so billisch“) odda inde Bolidigg oigsedzd. Die vorg'brochde Grind kenn nadirlisch a g'loche soi. Im b'konde Baischbiel vunde Ellen Langer hoddse de Vordaschd inde Schlong vorm Kobiera gfrochd, obase vorlosse ded, sie hodd jo bloss finf Saide. Des hodd maischdens nedd g'glabbd. Wonnse awwa die B'grindung d'zu gewwe hodd, dasses ailisch hodd, donn hoddmase faschd imma vorg'lossd. De Donald Trump hodd in soina Redd, wua soi Kandidadur fa die Bresidenschafd vunde USA og'kindischd hodd, glaisch zu Ofong den Gniff gbrochd. "Wow. Whoa. That is some group of people. Thousands. So nice, thank you very much. That’s really nice. Thank you. It’s great to be at Trump Tower. It’s great
Baskin-Robbins ischä Reschdorokedd vun Aiskafees. Des Unnanehme isch im Johr 1945 in Glendale, Kalifornien vum Burton Baskin unnem Irvine Robbins g'grind worre. Die Kafes werren im Franchise-Brinzib g'fierd. Baskin-Robbins Homepage (Englisch)
De Daiflsb'griff ischn redorische Gniff unnen Deng'gfehla, bai demma Werder b'nudzd, wu die Laid midd ebbes schleschdem in Vabindung bringen. Ebbes was die Zuhera liewa nedd hawwen unn gern vamaide wolln. Der Gniff kerd baide Bolidigga inde USA saide nainziscdha Johr zu ihrm Rebordware, wonnse iwwa ihr bolidische Geschna redden odda iwwa Sache, wuse vahinnare wolln wonnse g'wehld werren. Daiflswerda keren said longem a zude Schbroch vun Religijone. Richard M. Weaver, The Ethics of Rhetoric, Davis CA: Hermagoras Press, 1985 (1953). Language: A Key Mechanism of Control, Newt Gingrich's 1996 GOPAC memo Mohan, Caroline, Donald Trump did a “very good” job: A rhetorical analysis of candidate Trump’s campaign speeches (2019). Senior Honors Projects, 2010-2019. 632 Jared Halverson: "Devil Words": Ideographic Negativity in Religious Polemic, paper presented at 38th Annual Philosophy of Religion Conference, “The Meaning and Power of Negativity”, Claremont Graduate University; February 2017
Die Personifikation, Personifizierung odda fictio personae ischn redorische Gniff unnen Deng'gfehla, wuma endwedda Dier, Blonze, Gescheschdend, Doode, Ideje, abschdragde Dinge odda Wesehaide ä Schdimm (Prosopopöie; vum griech. προσωποποιία prosōpopoiía) odda menschlische Ziesch gibd odda awwa a ä kinschdlarischi odda religjesi Aad, ebbes dazuschdelle, wie zum Baisbiel Nadurgewalde als Wese. Gons allg'moin komma a vum Anthropomorphismus redde, wassma widda alsn Schezialfall vunna Metaffa ogugge konn. Personifikatione sinn ä ofd oigsedzdes Schdielmiddl inde Lyrik unn Epik, wuma a laischd erkenne konn. Baischbiel: „De Gaade drauwad“ „De Dollakurs lischd om Bode.“ „Die Sunn lachd.“ A Ausdrigg wie „de Vadda Schdaad“, „die Mudda Nadur“ odda „Vädasche Froschd“ keren zude Personifikatione. Die Personifikation werd a inde Bolidigg odda Werwung oigsedzd. Gundsedzlisch werd midd dem Schdielmiddl än Tegschd unn soi Bodschafd lebendischa unn die Zuhera kennens laischda erfasse unn es erhehd a die Uffmergsomkaid vunde Laid. De Laid isch des awwa donn nemme uubdingd so glaa und b'wussd. Baischbiel: „Die Daadsach schbrischd“ awwa d'gesche. „Soi Relischion vabiedsem“ Woi zu dring'ge. „Maischda Proper budzd so sauwa, dassma sisch drin schbischle konn“. (Meister Proper Werwung) „Die Spatzen pfeifen es von den Dächern: Wissen ist heute die wichtigste Ressource in unserem rohstoffarmen Land“. (Roman Herzog, 1997, Berliner Bildungsforum) De
S'werren zahlraische Teschnigge vunde Brobagonda unn Moinungsmanibulazion, wu zum Baisbiel aus Erkendnisse vunde sozijal psischologische Wisseschafde, de kognidivi Psischologie, polidische Psischologie unnde Massepsischologie herkummen. Oinische vunde Teschnigge, Taggdigge unn Schdradegije bauwen uff Deng'gfehla uff odda komma als redorische Gniff ogugge. Die Brobagondischde unn Moinungsmacha in zum Baischbiel Bolidig odda Werdschafd wollen fa die Masse vunde Laid fa ihrn Zwegg iwwazaischend riwwakummen. Awwa um Faggde unn Wohrhaid geds do'd'bai nedd. Teschnigge vunde Brobagonda unn Moinungsmonibulazion komma gud dodro erkenne, dasse on Gfiehl, Grundbdirfniss, „gmoinsome“ Werde unn Mythe vunde Gsellschafd abbelieren. Es werren die menschlische Inschdingd ogschbroche, awwa Faggde unn domid die Relided ausgeblend odda was bassd selegdiv rausgpiggd unn indabredierd wies bassd. Theme werren vaäfachd unnä razionale Analyse gibds nedd, Widaschbruch, Zwaifl odda Dialoch werd vahinnad. Ma baud gern es Freund-Faind-Schema uff unn hodde Oschbruch uff die alloinische unn allg'moin gildische Rischdischkaid. Im Buch Propaganda and Persuasion vum Garth S. Jowett unnde Victoria O'Donnell definierense Brobagonda alsde absischdlische, sysdemadische Basuch, Wohrnehmunge zu forme, s’Deng’ge zu monibuliere uns Vahalde zu leng’ge, um so ä Reagzion zu krische, wu die Brobagondadischde hawwe wollen. De Harold D. Laswell definierd des gnauwa uffde teschnische Aschbegd unn määnd, dass Brobagonda im waideschde Sinn die Teschnigg isch,
S argumentum ad nauseam (ladainisch fa „Agumend, bis zude Seegronghaid“), wuma bismas nemme here konn („bis zum Erbresche“), imma widda widahold werd, bis alle im Gschbräsch endgildisch gnuch dvu hawwen. Des isch vawond middm Argumentum ad infinitum. Des ischn Deng'gfehla, än logische Fehlschluss, ä Schoinagumend unn a än rhetorische Gniff. De Gniff isch, dass ä Lisch ,wonnse bloß ofd gnuch widahold werd, irschendwonn a als Wohrhaid agzebierd werd. Des Agumend werd ofd inde Bolidig odda inde Werwung oigsedzd. S'Schema vun argumentum ad nauseam hodde Fehlschluss, wu ebbes efache imma widda gsachd werd, inde Absischd, das sisch die Sischd uffde Wohrhaidsghald unn sisch die Agzebdonz vaännad. Domid gehdma änna inhaldlische Diskussion ausm Wesch unn erklärd Theme unn Agumend vun Geschna unnä Gschbräsch dodriwwa als iwwaflisisch. Ma widdahold also so ofd, bisses als wohr agzebdiert werden. Belesch do'd'vor hodds awwa nedd. Sternberg, R. J., III, H. L. R., & Halpern, D. F. (2007). Critical Thinking in Psychology. Cambridge University Press. A. Schopenhauer, Eristische Dialektik oder Die Kunst Recht zu behalten. 1830/31. (Edition Arthur Hübscher (1966); Haffmans Verlag, Zürich 1983, ISBN 3-251-00016-0) gugschd bai Reclam Charles Leonard Hamblin: Fallacies. Methuen London 1970, ISBN 0-416-14570-1 und ISBN 0-416-70070-5 (Taschenbuch), Neuauflage von 2004 bei Vale